***ТЕХНИЧКА ДОКУМЕНТАЦИЈА И ПЛАНОВИ***

*У овом делу навести шта чини техничку документацију (пројекти, цртежи, скице и слично, ситуациони планови и други планови, услови извођења, опис материјала, стандарди, начин вршења контроле и мерења, као и др.), и навести да су саставни део Конкурсне документације.*

У смислу Закона о управљању отпадом ("Службени гласник РС", бр. 36/09, 88/10 и 14/16), Закона о транспорту опасне робе ("Службени гласник РС", бр. 104/16) и Правилника о начину складиштења, паковању и обележавању опасног отпада ("Службени гласник РС", бр. 92/10), за грађевински материјал који се сматра опасним отпадом, односно за транспорт, складиштење, третман и одлагање задужена су предузећа овлашћена од стране Агенције за заштиту животне средине Министарства пољопривреде и зажтите животне средине. У случају да изабрани понуђач односно Извођач радова не поседује процедуре према важећим стандардима може ангажовати стручно лице за извршење предметне позиције радова за део радова за које је лиценца неопходна.

Када је у питању неопасан отпад, у складу са чланом 70. став 1. тачка 1) Закона о о управљању отпадом ("Службени гласник РС", бр. 36/09, 88/10 и 14/16), дозвола за транспорт отпада није потребна ако сам произвођач отпада транспортује отпад у постројење за управљање отпадом које за то има дозволу, користећи своја транспортна средства, а количине отпада не прелазе 1000 килограма по једној пошиљци, искључујући опасан отпад. У супротном, неопходно је ангажовање стручног лица (Оператера) за извршење предметне позиције радова.

Израда пројектно-техничке документације и извођење радова који су описани у техничким захтевима ове конкурсне документације, морају се обављати у складу са домаћим и међународним позитивноправно прописима, укључујући, али не ограничавајући се на:

* Закон о планирању и изградњи (''Службени гласник РС'', бр. 72/09, 81/09‐исправка, 64/10 одлука УС, 24/11 и 121/12, 42/13–одлука УС, 50/2013–одлука УС, 98/2013–одлука УС, 132/14, 145/14, 83/18, 31/19, 37/19- др. закон и 9/20);
* Закон о процени утицаја на животну средину („Службени гласник РС“, бр. 135/04, 36/09);
* Закон о управљању отпадом ("Службени гласник РС", бр. 36/09, 88/10, 14/16 и 95/18 – др. закон)
* Закон о заштити животне средине ("Службени гласник РС", бр. 135/04, 36/09, 36/09 - др. закон , 72/09 - др. закон, 43/11 - УС, 14/ 16, 76/18 и 95/18 – др. закон);
* Закон о интегрисаном спречавању и контроли загађивања животне средине („Службени гласник РС“, бр. 35/04 и 25/15);
* Закон о заштити ваздуха („Службени гласник РС“, бр. 36/09 и 10/13);
* Закон о водама („Службени гласник РС“, бр. 30/10, 93/12, 101/16, 95/18 и 95/18 – др. закон);
* Закон о заштити од буке у животној средини („Службени гласник РС”, бр. 36/09 и 88/10);
* Закон о заштити од нејонизујућих зрачења („Службени гласник РС“, бр. 36/09);
* Закон о енергетици („Службени гласник РС“, бр. 145/14 и 95/18 – др. закон);
* Закон о заштити од пожара („Службени гласник РС“, бр. 111/09, 20/15, 87/18 и 87/18 – др. закон);
* Закон о безбедности и здрављу на раду („Службени гласник РС“, бр. 101/05 и 91/15, и 113/17- др. закон).